

VLADA REPUBLIKE HRVATSKE

Zagreb, 24. kolovoza 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  **Predlagatelj:** | Ministarstvo financija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog zaključka o prihvaćanju pokroviteljstva nad 20. međunarodnom konferencijom o poticanju izvoza (Osijek, 18. i 19. listopada 2023.) |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

|  |
| --- |
| **P R I J E D L O G** |

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18. i 80/22.) i točaka II. i III. Odluke o kriterijima i postupku za prihvaćanje pokroviteljstva Vlade Republike Hrvatske („Narodne novine“, broj 44/16.), Vlada Republike Hrvatske je na sjednici održanoj\_\_\_\_\_\_\_\_\_\_\_ 2023. godine donijela

**Z A K L J U Č A K**

Vlada Republike Hrvatske prihvaća pokroviteljstvo nad 20. međunarodnom konferencijom o poticanju izvoza (Osijek, 18. i 19. listopada 2023.), sukladno zamolbi Hrvatske banke za obnovu i razvitak.

Prihvaćanjem pokroviteljstva Vlada Republike Hrvatske ne preuzima nikakve financijske obveze.

Klasa:

Urbroj:

Zagreb,

|  |
| --- |
| PREDSJEDNIKmr. sc. Andrej Plenković |

**O b r a z l o ž e n j e**

Ovim Zaključkom Vlada Republike Hrvatske prihvaća pokroviteljstvo nad 20. Međunarodnom konferencijom o poticanju izvoza, koja će se održati u Osijeku, 18. i 19. listopada 2023.

 Konferencija ima tradiciju na nacionalnoj razini i na Konferenciji redovito sudjeluju najistaknutiji predstavnici hrvatskih izvoznika, banaka, izvozno-kreditnih agencija i ugledni govornici iz međunarodnih financijskih institucija.

Hrvatska banka za obnovu i razvitak je razvojna i izvozna banka Republike Hrvatske. Osnovana je Zakonom o Hrvatskoj banci za obnovu i razvitak („Narodne novine“, br. 138/06. i 25/13.), a temeljni kapital čini jedan poslovni udio koji je u isključivom vlasništvu Republike Hrvatske. Sukladno Zakonu, ministar nadležan za financije predsjednik je Nadzornog odbora Hrvatske banke za obnovu i razvitak.

S obzirom da se radi o tradicionalnom događaju koji sadržajem, brojem sudionika i važnošću pridonosi poticanju izvrsnosti u poslovanju te poboljšanju ostvarenja hrvatskih izvoznika na međunarodnim tržištima, predlaže se da pokroviteljstvo nad 20. Međunarodnom konferencijom o poticanju izvoza preuzme Vlada Republike Hrvatske.